Foto: FAH, YouTube

CENTAR Simon Wiesenthal oštro je osudio skandiranje "Za dom spremni" tijekom prijateljske nogometne utakmice između Hrvatske i Izraela u Osijeku te pozvao da se sankcioniraju svi navijači koji su u ovom incidentu sudjelovali.

Tekst se nastavlja ispod oglasa

> Jedna lijepa za dom spremna atmosfera



Efraim Zuroff je u oštroj izjavi, upućenoj ne samo navijačima već i premijeru Oreškoviću i ministru Šustaru, koji su prisustvovali utakmici, kazao da su hrvatski navijači ovakvim ponašanjem pokazali da se identificiraju s ustaškim režimom koji je tijekom Drugog svjetskog rata počinio masovna ubojstva tisuća nevinih Srba, Židova i Roma.



"Skandiranje Za dom spremni pokazuje očitu potporu državi čija je Vlada organizirala masovna ubojstva stotina i tisuća pripadnika manjina i političkih protivnika.



Činjenica da nitko nije niti pokušao zaustaviti takvo skandiranje ili poduzeti mjere protiv onih koji su u tome sudjelovali, uključujući i premijera Oreškovića i ministre i članove Hrvatskog nogometnog saveza, je prava sramota za Hrvatsku", kazao je Zuroff.